LINJAGWIDA TAL-BANK ĊENTRALI EWROPEW

tal-15 ta’ Frar, 2005

li temenda l-Linjagwida BĊE/2003/2 dwar ċerti ħtiġijiet ta’ rapportar statistiku tal-Bank Ċentrali Ewropew u dwar il-proċeduri għar-rapportar ta’ l-informazzjoni statistika fil-qasam ta’ l-istatistika monetarja u bankarja mill-banek ċentrali nazzjonali

(BĊE/2005/4)

(2005/326/KE)

IL-KUNSILL GOVERNATTIV TAL-BANK ċENTRALI EWROPEW,

Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, b’mod partikolari l-Artikolu 5.1, Artikolu 12.1 u Artikolu 14.3,

Billi:

ADOTTA DIN IL-LINJAGWIDA:

Artikolu 1

Linjagwida BĊE/2003/2 hija emendata kif ġej:

Artikolu 2

Din il-Linjagwida għandha tidħol fis-seħħ nhar is-17 ta’ Frar, 2005.

Artikolu 3

Din il-Linjagwida hija indirizzata lill-BĊN ta’ l-Istati Membri li adottaw il-munita waħdanija skond it-Trattat li jwaqqaf il-Komunità Ewropea.

(1) ĠU L 241, tas-26.9.2003, p. 1. Il-Linjagwida kif emendata bil-Linjagwida BĊE/2004/1 (ĠU L 83, ta’ l-20.3.2004, p. 29).

(2) ĠU L 333, tas-17.12.2001, p. 1. Ir-Regolament kif emendat l-aħħar bir-Regolament BĊE/2004/21 (ĠU L 371, tat-18.12.2004, p. 42).

ANNESS II

"ANNESS VI INDIKATURI FINANZJARJI STRUTTURALI SKEMA TA’ RAPPORTAR U STRUZZJONIJIET GĦALL-KOMPILAZZJONI Introduzzjoni 1. Sabiex iwettaq analiżi regolari ta’ l-istrutturi bankarji fl-Unjoni Ewropea (UE), il-Kumitat tas-Sorveljanza Bankarja jeħtieġ data sabiex jikkompila numru ta’ indikaturi strutturali. Il-lista ta’ indikaturi strutturali fiha 29 serje. Tnax minn dawn is-serje jistgħu jiġu kkompilati fuq il-bażi ta’ data diġà disponibbli fi ħdan il-Bank Ċentrali Ewropew (BĊE). Jistgħu jiġu kkompilati 14-il indikatur ieħor billi tintuża biss data addizzjonali miġbura mill-banek ċentrali nazzjonali (BĊN) filwaqt li t-tliet indikaturi li jibqa’, jiġu kkompilati mill-Grupp tax-Xogħol dwar l-Iżviluppi Bankarji billi jintużaw sorsi oħra mhux armonizzati. 2. Dan l-Anness jipprovdi skema ta’ rapportar u struzzjonijiet għall-kompilazzjoni għall-14-il indikatur ikkompilati billi tintuża d-data mill-BĊN. Dan il-ġbir ta’ data huwa bbażatat fuq l-informazzjoni diġà disponibbli fi ħdan is-Sistema Ewropea ta’ Banek Ċentrali (SEBĊ). 3. Il-lista sħiħa ta’ indikaturi hija stabbilita taħt. Dawk l-indikaturi li għandhom jiġu prodotti li jużaw data addizzjonali fornuta mill-BĊN huma enfażizzati b’tipa aktar skura. TABELLA 1 Indikaturi strutturali analizzati skond il-kategorija tas-sors tad-data N Sors tad-data Nru ta’ indikaturi Deskrizzjoni 1 BĊE u SDC Platinum™ (immarkata bi *) 12 1. Numru ta’ istituzzjonijiet ta’ kreditu (IK) 4. Numru ta’ fużjonijiet u akkwiżizzjonijiet domestiċi (M & A) li jinvolvu l-IK* 7. L-attività totali ta’ l-IK 8. Is-self totali ta’ l-IK lil mhux IK 9. Depożiti totali ta’ l-IK minn mhux IK 11. Ħruġ gross ta’ titoli ta’ dejn fuq perjodu ta’ żmien twil minn kumpanniji mhux finanzjarji 12. Ħruġ gross ta’ titoli ta’ dejn fuq perjodu ta’ żmien qasir minn kumpanniji mhux finanzjarji 13. Valur tas-suq ta’ l-azzjonijiet kkwotati 14. Attività totali ta’ l-operaturi ta’ titoli u derivati 16. Attività totali taħt il-ġestjoni ta’ fondi ta’ investiment 22. Numru ta’ M & A fost residenti ta’ l-IK f’pajjiżi fiż-Żona Ekonomika Ewropea (ŻEE)* 27. Numru ta’ M & A ta’ pajjiżi terzi fost IK* 2 BĊN: Żona ta’ l-SMB u Eurostat/Kontijiet Finanzjarji ta’ l-Unjoni Monetarja (immarkati bi **) 14 2. Numru ta’ unitajiet lokali (fergħat) ta’ l-IK** 3. Numru ta’ ħaddiema ta’ l-IK ** 5. Sehem ta’ l-akbar 5 IK fl-attività totali (CR5) 6. Indiċi Herfindahl għall-attività totali ta’ l-IK 15. Investmenti totali ta’ kumpanniji ta’ l-assigurazzjoni ** 17. Attività totali taħt il-ġestjoni tal-fondi tal-pensjoni ** 18. Numru ta’ fergħat ta’ l-IK minn pajjiżi taż-ŻEE 19. Attività totali tal-fergħat ta’ l-IK minn pajjiżi taż-ŻEE 20. Numru ta’ sussidjarji ta’ l-IK minn pajjiżi taż-ŻEE 21. Attività totali ta’ sussidjarji ta’ l-IK minn pajjiżi taż-ŻEE 23. Numru ta’ fergħat ta’ l-IK minn pajjiżi terzi 24. Attività totali tal-fergħat ta’ l-IK minn pajjiżi terzi 25. Numru ta’ sussidjarji ta’ l-IK minn pajjiżi terzi 26. Attività totali ta’ sussidjarji ta’ l-IK minn pajjiżi terzi 3 Utenti/Kumitat għas-sistemi ta’ Pagament u Saldi (data mhux armonizzata) 3 28. Numru ta’ banek ‘virtwali’ 29. Attività totali tal-banek ‘virtwali’ 30. Numru totali ta’ automated teller machines ATM Taqsima 1. Skema ta’ Rapportar 4. L-iskema tar-rapportar li għandha tintuża għal din it-trasmissjoni tad-data hija mehmuża bħala Appendiċi 1. Id-data sabiex jiġu kkalkulati l-indikaturi strutturali fuq l-IK hija meħtieġa fuq bażi annwali. Id-data għandha tiġi rrapportata sa l-aħħar ta’ Marzu ta’ kull sena b’referenza għas-sena ta’ qabel. Huwa mistenni li din il-ħtieġa tal-perjodiċità tista’ tiġi sodisfatta fir-rigward ta’ l-indikaturi kollha bl-eċċezzjoni ta’ Indikatur Nru 3 ‘Numru ta’ impjegati ta’ l-IK’ fejn id-data għandha, jekk ikun possibbli, tiġi fornuta sa l-aħħar ta’ Mejju ta’ kull sena b’referenza għas-sena ta’ qabel. 5. Il-ħtiġijiet statistiċi huma magħmulin minn data bħala stokks, numri assoluti jew proporzjonijiet, kif indikati. Barra mill-istokks, hemm il-ħtieġa li tiġi rrapportata d-data ta’ aġġustamenti tal-flussi, jekk preżenti. Fil-każ ta’ data tal-karta ta’ bilanċ, l-aġġustamenti tal-flussi jirreferu għall-valutazzjonijiet mill-ġdid tal-prezz u tal-kambju, kanċellazzjonijiet, żvalutazzjonijiet u klassifikazzjonijiet mill-ġdid. Sabiex l-iskema ta’ rapportar tiġi ssimplifikata, l-aġġustamenti tal-flussi għandhom jiġu rrapportati flimkien bħala total wieħed, mingħajr aktar analiżi skond it-tip ta’ aġġustament. Jekk l-aġġustamenti tal-flussi ma jkunux disponibbli, l-utenti għandhom jagħmlu referenza għad-differenzi fl-istokks aġġustati għal bidliet fir-rata tal-kambju (li huma kkalkolati mill-BĊE). Fil-każ ta’ numri assoluti jew proporzjonijiet, l-aġġustamenti tal-flussi mhumiex applikabbli. 6. Fi prinċipju, id-data miġbura għandha tkopri 100 % ta’ l-istituzzjonijiet li huma definiti bħala IK (ara t-Taqsma I.2 tal-Parti 1 ta’ l-Anness għar-Regolament BĊE/2001/13). F’dawk il-każijiet fejn il-kopertura tar-rapportar attwali tkun inqas minn 100 % minħabba l-applikazzjoni tal-prinċipju ta’ l-eżenzjoni mir-rapportar sħiħ għal IFM żgħar (cutting-off-the-tail principle), il-BĊN huma mitlubin jingrossaw id-data fornuta sabiex jiżguraw kopertura ta’ 100 %. Dan jiżgura l-komparabilità ta’ l-indikaturi bejn l-Istati Membri u l-konsistenza mad-data tal-karta ta’ bilanċ ta’ l-IFM li tiġi ingrossata bi qbil ma’ l-Anness XIV. 7. Il-BĊE sejjer jagħmel kontrolli sempliċi għall-koerenza malli jirċievi d-data. Eżempju, jekk Indikatur Nru 18 huwa żero, l-Indikatur Nru 19 għandu juri żero wkoll. L-istess japplika għal indikaturi Nri 20-21, 23-24 u 25-26. Barra minn hekk, jistgħu jsiru wkoll kontrolli fid-dettall bejn l-indikaturi Nri 18 u 23 u l-Lista ta’ IFM. L-istruzzjonijiet tat-trasmissjoni huma mehmużin fl-Appendiċi 2. Taqsima 2. Struzzjonijiet tal-Kompilazzjoni 8. Il-BĊN għandhom jipprovdu data fir-rigward ta’ l-14-il indikatur (tieni grupp fit-Tabella 1) bi qbil mar-regoli kunċettwali u metodoloġiċi stabbiliti taħt. L-għan ewlieni huwa li tiġi żgurata kemm jista’ jkun l-aderenza mal-prinċipji statistiċi adottati fil-kompilazzjoni tad-data ta’ l-SMB (li huma wżati għall-maġġoranza ta’ l-indikaturi ta’ l-ewwel grupp fit-Tabella 1). Eżempju, id-data għandha tiġi aggregata u mhux konsolidata; il-prinċipju tar-residenza għandu jsegwi ’l hekk imsejjaħ ‘metodu tal-pajjiż ospitant’; id-data tal-karta ta’ bilanċ għandha tiġi rrapportata fuq bażi grossa; eċċ. 9. Id-data li għandha tiġi fornuta mill-BĊN hija deskritta taħt. Kwalunwke devjazzjoni mid-definizzjonijiet u r-regoli deskritti taħt għandha tiġi rrapportata mill-BĊN lill-BĊE sabiex tiġi mmonitorjata l-prattika nazzjonali. Informazzjoni dwar id-devjazzjonijiet li jistgħu jseħħu għandha tiġi rrapportata taħt l-aħħar kolonna ta’ l-iskema ta’ rapportar. 10. Indikatur Nru 2: Numru ta’ unitajiet lokali (fergħat) ta’ l-IK. Dan l-indikatur jirreferi għan-numru ta’ fergħat fl-aħħar tal-perjodu ta’ referenza. Id-definizzjoni ta’ fergħat tinsab fir-Regolament BĊE/2001/13: ‘Fergħat huma entitajiet mhux inkorporati (mingħajr status legali indipendenti) pposseduti għal kollox mill-entità omm.’ (1) Dan l-indikatur għandu jinkludi biss fergħat li huma ta’ l-IK. L-uffiċċji ta’ unitajiet istituzzjonali li, huma nfushom mhumiex IK, għandhom jiġu esklużi, anki jekk dawn ikunu ta’ l-istess grupp ta’ l-IK. Dan huwa meħtieġ sabiex jiġi evitat kwalunkwe tgħawwiġ fit-tqabbil bejn dan l-indikatur u, eżempju, indikatur Nru 7 dwar l-attività totali ta’ l-IK. 11. Għal raġunijiet ta’ konsistenza, id-definizzjoni tal-BĊE ta’ fergħa għandha tintuża mill-BĊN kollha. 12. Indikatur Nru 3: Numru ta’ impjegati ta’ l-IK. Dan l-indikatur jirreferi għall-medja numerika tal-personal impjegat matul is-sena ta’ referenza. Id-definizzjoni wżata għal dan l-indikatur hija qrib ta’ dik użata mill-Eurostat (2). Iżda, d-data għal dan l-indikatur għandha tinkludi biss personal impjegat mill-IK. Impjegati ta’ istituzzjonijiet finanzjarji li huma nfushom mhumiex IK għandhom jiġu esklużi, anki jekk dawn l-istituzzjonijiet ikunu ta’ l-istess grupp. 13. Indikatur Nru 5: Sehem ta’ l-akbar ħames IK fl-attività totali (CR5). Dan l-indikatur jirreferi għall-konċentrazzjoni tan-negozju bankarju. L-utenti fissru preferenza għal li jużuw ‘metodu ta’ grupp’ konsolidat sabiex jikkalkolaw dan l-indikatur, li bih żewġ istituzzjonijiet jew aktar li jkunu ta’ l-istess grupp jiġu magħduda bħala istituzzjoni unika waħda. Fil-preżent, l-applikazzjoni ta’ metodu bħal dan mhijiex possibbli meta tintuża d-data ta’ l-SMB, għal żewġ raġunijiet. L-ewwel nett, id-data ta’ l-SMB mhijiex konsolidata (3), għalhekk la jkun possibbli li jiġu nklużi l-karti ta’ bilanċ ta’ istituzzjonijiet gruppi oħra u lanqas l-attività u l-passività fuq ġewwa tal-grupp. It-tieni raġuni hija li l-informazzjoni dwar il-pussess tista’ fi kwalunkwe każ ma tkunx disponibbli u jkollha tiġi fornuta minn sorsi ta’ viġilanza. 14. Għal dawn ir-raġunijiet, il-BĊN għandhom isegwu metodu ‘aggregat’ mhux konsolidat meta jinħadem l-Indikatur Nru 5, b’mod partikolari għandhom 1) jagħmlu gradwatorja tat-totali tal-karti tal-bilanċ ta’ l-IK li jirrapportaw; 2) jikkalkolaw is-somma ta’ l-akbar ħames totali tal-karta ta’ bilanċ; u 3) jiddividu ż-żewġ ċifri. Id-data li għandha tiġi rrapportata lill-BĊE għandha tiġi mfissra bħala perċentwali (eż. valur ta’ 72.4296 % għandu jiġi rrapportat bħala 72.4296 u mhux bħala 0.7243). Għalkemm il-kompożizzjoni ta’ l-akbar ħames banek tista’ tinbidel maż-żmien, il-BĊN għandhom jipprovdu biss is-sehem ta’ l-akbar ħames IK f’punt speċifiku ta’ żmien (tmiem ta’ Diċembru tas-sena ta’ referenza). 15. Indikatur Nru 6: Indiċi ta’ Herfindahl għall-attività totali ta’ l-IK. B’mod simili għall-indikatur preċedenti, dan jirreferi għall-konċentrazzjoni tan-negozju bankarju. Il-BĊN għandhom isegwu kemm jista’ jkun il-metodu ‘aggregat’. Il-kalkolazzjoni ta’ dan l-indikatur tkun preċiża għal kollox biss jekk il-karta ta’ bilanċ individwali ta’ kull IK tkun disponibbli. Iżda, minħabba li l-qafas ta’ l-SMB jippermetti li, b’mod eċċezzjonali, gruppi ta’ IK jirrapportaw fuq bażi konsolidata, mhux l-informazzjoni statistika meħtieġa kollha tista’ tkun disponibbli (dan jista’ jkun il-każ għar-Rabobank fl-Olanda). f’dan il-każ, il-kalkolazzjoni ta’ l-indiċi Herfindahl għandha tinkludi l-bilanċ konsolidat ta’ kull IK inkluża fil-grupp, jekk jista’ jkun billi jsir użu mill-informazzjoni tal-kontabilità li tinsab fid-dikjarazzjonijiet finanzjarji annwali ta’ dawn l-istituzzjonijiet. Barra minn hekk, huwa possibbli li mhux l-IK żgħar kollha jirrapportaw id-data hekk kif tkun fl-aħħar tas-sena. F’dan il-każ, id-data għandha tiġi ingrossata. 16. L-indiċi Herfindhal huwa miksub billi jingħaddu flimkien il-kwadri ta’ l-ishma tas-suq ta’ l-IK kollha fis-settur bankarju u għandu jiġi rrapportat lill-BĊE skond il-formola li ġejja: fejn: n = in-numru totali ta’ IK fil-pajjiż Xi = attività totali ta’ IK = attività totali ta’ l-IK kollha tal-pajjiż. 17. Indikatur Nru 15: Investimenti totali tal-kumpanniji ta’ l-assigurazzjoni. Għall-għan tal-produzzjoni ta’ dan l-indikatur (4), kumpannija ta’ l-assigurazzjoni hija ddefinita bħala impriża li tkun rċiviet awtorizzazzjoni uffiċjali bi qbil ma’ l-Artikolu 6 ta’ l-Ewwel Direttiva tal-Kunsill 73/239/KEE ta’ l-24 ta’ Lulju 1973 dwar il-koordinament tal-liġijiet, regolamenti u dispożizzjonijiet amministrattivi li għandhom x’jaqsmu mal-bidu u mat-tkomplija tan-negozju ta’ l-assigurazzjoni dirett għajr assigurazzjoni fuq il-ħajja (5) jew l-Artikolu 6 ta’ l-Ewwel Direttiva tal-Kunsill 79/267/KEE dwar il-koordinament tal-liġijiet, regolamenti u dispożizzjonijiet amministrattivi li għandhom x’jaqsmu mal-bidu u mat-tkomplija tan-negozju ta’ l-assigurazzjoni dirett fuq il-ħajja (6). In-negozju ta’ l-assigurazzjoni mill-ġdid huwa eskluż. L-informazzjoni tirreferi għall-attività finanzjarja totali ta’ dawn il-kumpanniji, li tinkiseb billi l-attività mhux finanzjarja (bħalma huwa l-kapital fiss) titnaqqas mit-total tal-bilanċ aggregat. Jekk ikun hemm bżonn, iċ-ċifri għandhom jiġu ingrossati sabiex jiżguraw kopertura ta’ 100 %. Jekk informazzjoni separata dwar il-kumpanniji ta’ l-assigurazzjoni ma tkunx disponibbli, dan l-indikatur jista’ jiġi maqgħud ma’ l-Indikatur Nru 17 ‘Attività totali taħt il-ġestjoni tal-fondi tal-pensjoni’ sabiex jiġi ffurmat indikatur uniku. Il-BĊN għandhom jagħmlu marka ta’ indikazzjoni fuq is-serje jekk tiġi adottata reġistrazzjoni ‘konġunta’. 18. Indikatur Nru 17: Attività totali taħt il-ġestjoni tal-fondi tal-pensjoni. Din l-informazzjoni tirreferi għat-totali tal-bilanċ aggregat ta’ ’l hekk imsejħa ‘‘fondi awtonomi tal-pensjoni’, iġifieri unitajiet istituzzjonali separati li l-attività prinċipali tagħhom hija magħmula mill-ġestjoni tal-pensjoni; mhumiex kumpanniji ta’ l-assigurazzjoni (7). Jekk informazzjoni separata dwar il-fondi tal-pensjoni ma tkunx disponibbli, dan l-indikatur jista’ jingħaqad ma’ l-Indikatur Nru 15 sabiex jifforma indikatur uniku. f’dan il-każ, jingħata valur żero fir-rigward ta’ l-Indikatur Nru 17. 19. Indikatur Nru 18: Numru ta’ fergħat ta’ l-IK minn pajjiżi taż-ŻEE. Dan l-indikatur jirreferi għan-numru ta’ fergħat ta’ l-IK residenti f’pajjiżi taż-ŻEE oħra, iġifieri għajr fergħat domestiċi. Jekk IK ikollha aktar minn fergħa waħda f’pajjiż partikolari, din tingħadd bħala waħda. Minħabba li d-data miġbura għall-għan tal-Lista ta’ l-IFM ġiet magħmula disponibbli biss għall-BĊE sa minn Jannar 1999, il-BĊN għandhom jipprovdu d-data nieqsa għat-tmiem tas-snin 1997 u 1998. Il-BĊN għandhom jiżguraw li d-data sa mit-tmiem tas-sena 1999 ’l quddiem tkun koerenti mad-data rrapportata fil-qafas tal-lista ta’ l-IFM. 20. Indikatur Nru 19: Total attiv ta’ fergħat ta’ l-IK minn pajjiżi taż-ŻEE. Dan l-indikatur jirreferi għat-total aggregat tal-karta ta’ bilanċ tal-fergħat koperti bl-Indikatur Nru 18. 21. Indikatur Nru 20: Numru ta’ sussidjarji ta’ l-IK minn pajjiżi taż-ŻEE. Dan l-indikatur jirreferi għan-numru ta’ sussidjarji kkontrollati minn resident ta’ l-IK f’pajjiżi oħra taż-ŻEE, iġifieri, barra mis-sussidjarji domestiċi. Id-definizzjoni tal-BĊE ta’ sussidjarji tinsab fir-Regolament BĊE/2001/13: ‘Sussidjarji huma entitajiet separati kkontrollati li fihom, entità oħra għandha maġġoranza jew parteċipazzjoni sħiħa…’. Mhux is-sussidjarji kollha għandhom jiġu magħduda, dawk biss li huma IK huma nfushom. 22. Indikatur Nru 21: Attività totali tas-sussidjarji ta’ l-IK minn pajjiżi taż-ŻEE. Dan l-indikatur jirreferi għat-total aggregat tal-bilanċ tas-sussidjarji koperti bl-Indikatur Nru 20. 23. Indikatur Nru 23. Numru ta’ fergħat ta’ l-IK minn pajjiżi terzi. Dan l-indikatur jirreferi għan-numru ta’ fergħat residenti ta’ l-IK residenti f’pajjiżi terzi. Il-pajjiżi terzi huma dawk li mhumiex parti miż-ŻEE. Jekk bank ikollu aktar minn fergħa waħda f’pajjiż partikolari, dawn jingħaddu bħala fergħa waħda. Barra minn hekk, il-BĊN għandhom jiżguraw li d-data tkun koerenti mad-data rrapportata fil-qafas tal-lista ta’ l-IFM. 24. Indikatur Nru 24: Total attiv ta’ fergħat ta’ IK minn pajjiżi terzi. Dan l-indikatur jirreferi għat-total tal-bilanċ aggregat tal-fergħat koperti bl-Indikatur Nru 23. 25. Indikatur Nru 25: Numru ta’ sussidjarji ta’ l-IK minn pajjiżi terzi. Dan l-indikatur jirreferi għan-numru ta’ sussidjarji residenti fit-territorju nazzjonali tagħhom li huma kkontrollati mill-IK residenti f’pajjiżi terzi. 26. Indikatur Nru 26: Attività totali tas-sussidjarji ta’ l-IK minn pajjiżi terzi. Dan l-indikatur jirreferi għat-total aggregat tal-bilanċ tas-sussidjarji koperti bl-Indikatur Nru 25. Appendiċi 1 Skema ta’ rapportar għall-14-il indikatur finanzjarju strutturali kkompilati bl-użu ta’ data fornuta mill-BĊN Pajjiż: … Sena ta’ referenza: … Indikatur Stokk Aġġustamenti tal-flussi Devjazzjonijiet mid-definizzjonijiet 2. Numru ta’ unitajiet lokali (‘fergħat’) ta’ l-IK m/a 3. Numru ta’ impjegati ta’ l-IK m/a 5. Sehem tal-ħames l-akbar IK fit-total attiv CR5) m/a 6. Indiċi Herfindahl għall-attività totali ta’ l-IK m/a 15. Investimenti totali ta’ kumpanniji ta’ l-assigurazzjoni 17. Attività totali taħt il-ġestjoni tal-fondi tal-pensjoni 18. Numru ta’ fergħat ta’ l-IK minn pajjiżi taż-ŻEE m/a 19. Attività totali ta’ fergħat ta’ l-IK minn pajjiżi taż-ŻEE 20. Numru ta’ sussidjarji ta’ l-IK minn pajjiżi taż-ŻEE m/a 21. Attività totali ta’ sussidjarji ta’ l-IK minn pajjiżi taż-ŻEE 23. Numru ta’ fergħat ta’ l-IK minn pajjiżi terzi m/a 24. Attività totali ta’ fergħat ta’ l-IK minn pajjiżi terzi 25. Numru ta’ sussidjarji ta’ l-IK minn pajjiżi terzi m/a 26. Attività totali ta’ sussidjarji ta’ l-IK minn pajjiżi terzi Appendiċi 2 Trasmissjoni Elettronika ta’ l-Indikaturi Finanzjarji Strutturali Bankarji — Identifikatur tal-Familja tal-Kodiċi: ECB_SSI1 Il-familja tal-kodiċi ta’ l-indikaturi finanzjarji strutturali tirreferi għall-indikaturi strutturali ta’ l-istituzzjonijiet ta’ kreditu (IK), kumpanniji ta’ l-assigurazzjoni u oqsma tal-fondi tal-pensjoni ta’ l-Istati Membri ta’ l-Unjoni Ewropea (UE). Ġiet imfassla sabiex tieħu kemm jista’ jkun mil-listi tal-familja tal-kodiċi u mill-valuri diġà definiti għall-istatistiċi tal-kategoriji tal-karta ta’ bilanċ (BSI). Sezzjoni 1. Dimensjonijiet It-tabella li tinsab hawn taħt tiddeskrivi d-dimensjonijiet użati fil-familja tal-kodiċi ECB_SSI1. Għal dawn l-istatistiċi, ġew speċifikati tmien dimensjonijiet bħala essenzjali sabiex jiġu identifikati s-serje temporali. TABELLA 1. Dimensjonijiet użati fil-familja tal-kodiċi ECB_SSI1 Pożizzjoni fil-kodiċi Kunċett (mnemoniku) Isem tal-kunċett Format tal-valur Lista tal-kodiċi (mnemoniku) Isem tal-lista tal-kodiċi 1 FREQ Frekwenza AN1 CL_FREQ Lista tal-kodiċi tal-frekwenza (BSI, BĊE) 2 REF_AREA Żona ta’ referenza AN2 CL_AREA_EE Lista tal-kodiċi taż-żona (Eurostat BoP, BĊE) 3 REF_SECTOR Analiżi settorjali ta’ referenza tas-SEK 95 AN4 CL_ESA95_SECTOR Lista tal-kodiċi ta’ l-analiżi settorjali ta’ referenza tas-SEK 95 (BĊE) 4 SSI_INDICATOR ‘Isem’ ta’ l-indikatur finanzjarju strutturali AN3 CL_SSI_INDICATOR Lista tal-kodiċi ta’ l-indikatur finanzjarju strutturali (BĊE) 5 DATA_TYPE Tip ta’ data AN1 CL_DATA_TYPE Tip ta’ data monetarja u bankarja, flussi u pożizzjoni (BĊE, BSI) 6 COUNT_AREA Żona kontraparti AN2 CL_AREA_EE Lista tal-kodiċi taż-żona (Eurostat BoP, BĊE) 7 CURRENCY_TRANS Munita tat-transazzjoni AN3 CL_CURRENCY Lista tal-kodiċi tal-munita (BĊE, BSI, Eurostat BoP) 8 SERIES_DENOM Denominazzjoni tas-serje jew kalkolazzjoni speċjali AN1 CL_SERIES_DENOM Lista tal-kodiċi tad-denominazzjoni tas-serje jew ta’ kalkolazzjoni speċjali (BĊE) Kull waħda mit-tmien dimensjonijiet statistiċi tieħu l-valuri tagħha minn lista tal-kodiċi li tikkorrespondi. Eżempju, skond it-Tabella fuq, id-dimensjoni REF_AREA (żona ta’ referenza) tieħu l-valuri tagħha mil-lista tal-kodiċi CL_AREA_EE. Taħt hemm deskrizzjoni tad-dimensjonijiet tal-familja tal-kodiċi ECB_SSI1. Din issegwi l-istess sekwenza kif tidher fil-kodiċi. Dimensjoni Nru 1: Frekwenza (FREQ; tul: karattru wieħed) Din id-dimensjoni tindika l-frekwenza tas-serje rrapportati. Il-valur użat fil-familja tal-kodiċi ECB_SSI1 huwa ‘A’ għal data annwali u huwa meħud mil-lista tal-kodiċi CL_FREQ. Dimensjoni Nru 2: Żona ta’ referenza (REF_AREA; tul: żewġ karattri) Din id-dimensjoni tirrappreżenta l-pajjiż ta’ residenza ta’ l-istituzzjoni li tirrapporta (IFM). Il-lista tal-kodiċi assoċjata CL_AREA_EE fiha l-lista tal-pajjiżi ta’ l-istandard ISO u xi valuri addizzjonali kif deskritti wkoll fil-paragrafu 6 (Dimensjoni Nru 6: Żona kontraparti). Is-subsett ta’ valuri wżat fil-familja tal-kodiċi ECB_SSI1 jikkorrespondi għall-Istati Membri ta’ l-UE. Dimensjoni Nru. 3: SEK 95 Analiżi settorjali ta’ referenza (ESA95_SECTOR; tul: erba’ karattri) Din id-dimensjoni tindika s-settur ta’ referenza ta’ l-indikaturi strutturali u hija marbuta mal-lista tal-kodiċi REF_SECTOR. Fil-preżent qiegħed jintuża subsett ta’ erba valuri: istituzzjonijiet ta kreditu (kif definiti bil-liġi tal-Komunità) (‘122C’), korporazzjoni ta’ l-assigurazzjoni u fondi tal-pensjoni (‘1250’), u separatament korporazzjonijiet ta’ l-assigurazzjoni (‘1251’) u fondi tal-pensjoni (‘1252’). Dimensjoni Nru. 4: ‘Denominazzjoni’ ta’ l-indikatur finanzjarju strutturali (SSI_INDICATOR; tul: tliet karattri) Din id-dimensjoni tirrappreżenta l-lista ta’ indikaturi u hija marbuta mal-lista tal-kodiċi CL_SSI_INDICATOR. Il-valuri mogħtija għall-indikaturi differenti huma identifikati bi prefiss. Il-valur ‘H’ huwa wżat għall-indiċi Herfindhal, il-valur ‘N’ għall-indikaturi kollha rrappreżentati b’numri assoluti, il-valur ‘S’ għal dawk irrappreżentati b’sehem u finalment il-valur ‘T’ għall-attività totali. Dimensjoni Nru 5: Tip ta’ data (DATA_TYPE; tul: karattru wieħed) Id-dimensjoni hija deskritta bil-lista tal-kodiċi CL_DATA_TYPE u tindika t-tip ta’ data li għandha tiġi rrapportata: stokks grossi (‘1’), klassifikazzjonijiet mill-ġdid u aġġustamenti oħra (‘5’), aġġustamenti oħra ta’ valutazzjoni mill-ġdid (‘7’) u mhux speċifikati (‘X’). Il-valur ‘X’, mhux speċifikati huwa wżat sabiex jirrapporta proporzjonijiet u serje ta’ indiċi, filwaqt li l-valur ‘1’, stokks, huwa wżat sabiex jirrapporta numri assoluti u serje ta’ l-istokks (eż. numru ta’ impjegati, attività totali). Id-data ta’ aġġustament hija applikabbli biss b’referenza għas-serje tal-BSI, mhijiex applikabbli u ma tiġix irrapportata għal numri assoluti, relazzjonijiet u indiċi. Klassifikazzjonijiet mill-ġdid u aġġustamenti oħra jinkludu bidliet fl-attivi u fil-passivi fuq il-karta ta’ bilanċ tas-settur li jirrapporta li jkunu ġejjin minn 1) bidliet fil-popolazzjoni ta’ rapportar; 2) strutturar korporattiv mill-ġdid; 3) il-klassifikazzjoni mill-ġdid ta’ l-attivi u tal-passivi; u 4) il-korrezzjoni ta’ l-iżbalji ta’ rapportar li, għal raġunijiet tekniċi, ma jistgħux jitneħħaw mid-data ta’ l-istokk għall-perjodu relevanti kompetenti. B’mod partikolari, il-klassifikazzjonijiet mill-ġdid għas-sena 2001 jeħtieġu li jkopru l-bidliet minħabba d-dħul tal-Greċja fiż-żona ta’ l-euro. Aġġustamenti oħra ta’ valutazzjoni mill-ġdid jinkludu bidliet fil-prezz tat-titoli maħruġin, mibjugħin jew miżmumin u bidliet minħabba t-tneħħija mill-karta ta’ bilanċ ta’ self soġġett għal kanċellazzjoni/żvalutazzjoni. Dimensjoni Nru 6: Żona kontraparti (COUNT_AREA; tul: żewġ karattri) Din id-dimensjoni tirrappreżenta ż-żona ta’ residenza tal-parti kontraparti ta’ l-indikatur strutturali. Il-lista tal-kodiċi marbuta ma’ dan il-kunċett hija CL_AREA_EE, li fiha l-lista tal-pajjiżi ta’ l-istandard ISO u valuri addizzjonali (eż. ‘U6’ — ‘Domestiku: l-istess pajjiż bħal dak ta’ l-IK li jirrapportaw’). Għall-għan tal-familja tal-kodiċi ECB_SSI1, jiġi wżat is-subsett ta’ valuri li ġej: domestiku (dar jew żona ta’ referenza) (‘U6’), pajjiżi taż-Żona Ekonomika Ewropea (il-pajjiżi kollha għajr iż-żona ta’ referenza) (‘A0’) u barra ż-Żona Ekonomika Ewropea (‘A7’) fil-każ ta’ kemm relaturi taż-żona ta’ l-euro u relaturi mhux miż-żona ta’ l-euro. Dimensjoni Nru 7: Munita ta’ transazzjoni (CURRENCY_TRANS; tul: tliet karattri) Din id-dimensjoni tiddeskrivi l-munita li fiha huma denominati l-indikaturi strutturali u hija marbuta mal-lista tal-kodiċi CL_CURRENCY. Fil-familja tal-kodiċi ECB_SSI1 jiġu wżati l-valuri ‘Z01’ għall-muniti kollha flimkien u ‘Z0Z’ għal mhux applikabbli biss. Dimensjoni Nru 8: Denominazzjoni tas-serje jew kalkolazzjoni speċjali (SERIES_DENOM; tul: karattru wieħed) Din id-dimensjoni tispeċifika jekk is-serje rrapportata hijiex imfissra fil-munita nazzjonali jew fil-munita komuni (l-euro). Dan il-kunċett huwa applikabbli biss għas-serje tal-BSI (eż. attivi totali). Jiġu wżati tliet valuri biss mil-lista tal-kodiċi CL_SERIES_DENOM fil-familja tal-kodiċi ECB_SSI1 — ‘N’ munita nazzjonali, ‘E’ euro u ‘Z’ mhux applikabbli). L-Istati Membri mhux parteċipanti u l-Greċja (għall-perjodu sa u li jinkludi s-sena 2000) jużaw il-kodiċi ‘N’, filwaqt li l-kodiċi ‘E’ jiġi wżat mill-Istati Membri taż-żona ta’ l-euro inkluża l-Greċja sa mill-2001). Il-lista sħiħa ta’ kodiċi tas-serje li għandha tiġi trasmessa lill-BĊE hija rrapportata fl-Appendiċi 3. Sezzjoni 2. L-attributi Barra mit-tmien dimensjonijiet li jiddefinixxu l-kodiċi, ġie ddefiniti sett ta’ attributi (8 13). Dawn huma mehmużin f’livelli varji ta’ l-informazzjoni skambjata: TABELLA 2. Il-familja tal-kodiċi ta’ indikaturi finanzjarji strutturali (ECB_SSI1): Attributi kkodifikati u mhux ikkodifikati Livell ta’assenjazzjoni Kunċett statistiku Format tal-valur Lista tal-kodiċi Attributi fuq livell ta’ parentel (skambjati billi jsir użu mill-grupp FNS) Parentela TITLE_COMPL Titlu AN..1050 mhux kodifikat Parentela UNIT Unità AN..12 CL_UNIT Lista tal-kodiċi ta’ l-unità (BSI, BĊE, Eurostat BoP) Parentela UNIT_MULT Multiplikatur ta’ l-unità AN..2 CL_UNIT_MULT Lista tal-kodiċi tal-multiplikatur ta’ l-unità (BSI, BĊE, Eurostat BoP) Parentela DECIMALS Deċimali N1 CL_DECIMALS Lista tal-kodiċi tad-deċimali (BSI, BĊE) Parentela TITLE Titlu AN..70 mhux kodifikat Parentela NAT_TITLE Titlu fil-lingwa nazzjonali AN..350 mhux kodifikat Parentela COMPILATION Kompilazzjoni AN..1050 mhux kodifikat Parentela COVERAGE Kopertura AN..350 mhux kodifikat Attributi fuq livell ta’ serje temporali (skambjati billi jsir użu mill-grupp FNS) Serje temporali COLLECTION Indikatur tal-ġbir AN1 CL_COLLECTION Lista tal-kodiċi ta’ l-indikatur tal-ġbir (BSI, BĊE) Serje temporali AVAILABILITY Disponibilità AN1 CL_AVAILABILITY Lista tal-kodiċi tad-disponibilità ta’ l-organizzazzjoni (BSI, BĊE) Serje temporali DOM_SER_IDS Ids tas-serje domestiċi AN..70 mhux kodifikat Serje temporali BREAKS Interruzzjonijiet AN..350 Mhux kodifikat Attributi fuq livell ta’ osservazzjoni (skambjati flimkien mad-data fis-segment prinċipali ARR) Osservazzjoni OBS_STATUS Status ta’ l-osservazjoni AN1 CL_OBS_STATUS Lista tal-kodiċi ta’ l-istatus ta’ l-osservazzjoni (BSI, BĊE, Eurostat BoP) Osservazzjoni OBS_CONF Kunfidenzjalità ta’ osservazzjoni AN1 CL_OBS_CONF Lista tal-kodiċi tal-kunfidenzjalità ta’ osservazzjoni (Eurostat BoP, BĊE) Osservazzjoni OBS_PRE_BREAK Valur ta’ l-osservazzjoni qabel l-interruzzjoni AN..15 Mhux kodifikat Osservazzjoni OBS_COM Kumment fuq l-osservazzjoni AN..350 Mhux kodifikat Barra minn hekk, kull wieħed minn dawn l-attributi huwa kkaratterizzat minn xi karatteristiċi tekniċi, li huma elenkati fit-Tabella ta’ hawn taħt. TABELLA 3. Il-BĊN jirrapportaw lill-BĊE. Karatteristiċi komuni ta’ l-attribut għall-familja tal-kodiċi ECB_SSI1 Status L-ewwel valur stabbilit minn… (9) Jista’ jiġi mibdul mill-BĊN TITLE_COMPL O BĊE Le UNIT O BĊE Le UNIT_MULT O BĊE Le DECIMALS O BĊE Le TITLE K BĊE Le NAT_TITLE K BĊN Iva COMPILATION K BĊN Iva (**) COVERAGE K BĊN Iva (**) COLLECTION O BĊE Le AVAILABILITY O BĊE/BĊN Iva DOM_SER_IDS K BĊN Iva BREAKS K BĊN Iva OBS_STATUS O BĊN Iva OBS_CONF K BĊN Iva OBS_PRE_BREAK K BĊN Iva OBS_COM K BĊN/BĊE Iva O: Obbligatorju, K: Kondizzjonali Taħt hemm deskrizzjoni ta’ kull attribut li tinkludi l-lista tal-kodiċi ta’ referenza (indikata b’ittri kapitali bħal CL_****) kull meta jkun applikabbli. Taqsima 2.1 Attributi fuq livell ta’ parentela Obbligatorji: — TITLE_COMPL (mhux kodifikat): Dan l-attribut huwa stabbilit, reġistrat u mqassam mill-BĊE (sejjer ikun bl-Ingliż b’tul massimu ta’1 050 karattru). Jekk il-BĊN ikun irid jagħmel modifika, tista’ ssir reviżjoni wara konsultazzjoni mal-BĊE, iżda, din ir-reviżjoni għandha ssir mill-BĊE. — UNIT (lista tal-kodiċi: CL_UNIT): Dan l-attribut jipprovdi l-unità tal-kejl tad-data rrapportata. Stati Membri parteċipanti jirrapportaw id-data f’euro għal dawk il-partiti fejn dan ikun applikabbli u l-BĊE jissettja dan l-attribut għal ‘EUR’ (DENOM = ‘EUR’). Fil-każ ta’ Stati Membri mhux parteċipanti, il-valur ta’ dan l-attribut huwa daqs il-munita nazzjonali li tikkorrespondi. Għas-serje rrapportata bħala valuri assoluti u għall-indiċi, il-BĊE sejjer jiffissa dan l-attribut għall-valur ‘UNITS’, u għas-serje rrapportati bħala perċentwali għall-valur ‘PC’. — UNIT_MULT (lista tal-kodiċi: CL_UNIT_MULT): Dan l-attribut jipprovdi informazzjoni dwar jekk is-serje hijiex imfissra f’miljuni (UNIT_MULT = ‘6’), f’biljuni (UNIT_MULT = ‘9’), eċċ. Il-BĊN jirrapportaw id-data li tirreferi għas-serje tal-BSI ta’ l-IK f’miljuni u l-BĊE jiffissa l-valur għal 6 (UNIT_MULT = ‘6’). Għas-serje rrapportata bħala numri assoluti, bħala perċentwali, jew bħala indiċi, il-BĊE jiffissa l-valur għal 0 (UNIT_MULT = ‘0’). — DECIMALS (lista tal-kodiċi: CL_DECIMALS): Dan l-attribut jindika n-numru ta’ postijiet deċimali mogħtija għall-valuri ta’ l-osservazzjonijiet. Il-BĊN jirrapportaw is-serje tal-BSI u s-serje li jirrappreżentaw valuri assoluti b0 postijiet deċimali u l-BĊE jiffissa l-valur ta’ l-attribut għal 0 għal dawn is-serje (għalhekk DECIMALS = ‘0’). Is-serje ta’ l-indiċi u dawk li jirrappreżentaw perċentwali jiġu rrapportati b’erba’ deċimali u l-BĊE jiffissa l-valur ta’ l-attribut għal 4 għal dawn is-serje (għalhekk DECIMALS = ‘4’). Kondizzjonali: — TITLE (mhux kodifikat): It-titolu tas-serje jippermetti biss massimu ta’ 70 karattru. Minħabba l-ispazju limitat, jiġi wżat l-attribut TITLE COMPLIMENT minflok l-attribut obbligatorju. L-attribut TITLE jista’, fil-futur, jintuża għall-kostruzzjoni ta’ titli qosra. — NAT_TITLE (mhux kodifikat): Il-BĊN jistgħu jużaw dan l-attribut sabiex jipprovdu deskrizzjoni preċiża u speċifikazzjonijiet supplimentari jew ta’ distinzjoni oħra fil-lingwi nazzjonali. Għalkemm l-użu ta’ ittri kbar u ta’ ittri żgħar ma joħloqx problemi, l-iskambju ta’ karattri b’aċċent u simboli alfanumeriċi estiżi jeħtieġ li jiġi ttestjat qabel użu regolari. — COMPILATION (mhux kodifikat): Dan l-attribut huwa wżat għal spjegazzjonijiet testwali ddettaljati tal-metodi ta’ kompilazzjoni, peżaturi, proċeduri statistiċi, tip ta’ indiċi eċċ.: — sistema ta’ ġbir ta’ sorsi/data, — proċeduri ta’ kompilazzjoni (inklużi d-deskrizzjoni ta’ l-istimi/suppożizzjonijiet magħmula), — devjazzjonijiet mill-istruzzjonijiet ta’ rapportar tal-BĊE (metodi ġeografiċi/settorjali metodi ta’ klassifikazzjoni/valutazzjoni), — informazzjoni dwar il-qafas legali nazzjonali (u dwar rabtiet mal-qafas regolatorju ta’ l-UE) għal intermedjarji għajr l-IK. — COVERAGE (mhux kodifikat): Dan l-attribut jiddeskrivi l-popolazzjoni ta’ rapportar, il-kopertura tiegħu, għall-kategoriji differenti ta’ intermedjarji. Għandu jiddeskrivi t-tip ta’ intermedjarju għall-indikaturi differenti. Jekk il-kopertura tkun magħrufa li tkun parzjali, tiġi fornuta stima ta’ l-ishma tas-suq. Għandu jindika wkoll meta ċ-ċifri jkunu ġew ingrossati. Taqsima 2.2 Attributi fil-livell tas-serje temporali Obbligatorju: — COLLECTION (lista tal-kodiċi: CL_COLLECTION): Dan l-attribut jipprovdi spjega ta’ meta l-osservazzjonijiet ikunu nġabru (eż. fil-bidu, nofs jew tmiem ta’ perjodu) jew indikazzjoni ta’ jekk id-data hijiex il-medja, l-ogħla jew l-inqas f’perjodu partikolari, eċċ. Il-BĊE jiffissa s-serje ta’ l-ISS bħala ‘tmiem tal-perjodu’ (COLLECTION = ‘E’). — AVAILABILITY (lista tal-kodiċi: CL_AVAILABILITY): Dan l-attribut jindika għal liema istituzzjonijiet tista’ tkun magħmula disponibbli din id-data. Meta jkun meħtieġ trattament speċjali għal osservazzjonijiet speċifiċi, jista’ jiġi wżat l-attribut OBSERVATION CONFIDENTIALITY (ara taħt). Kondizzjonali: — DOM_SER_IDS (mhux kodifikat): Dan l-attribut jagħmilha possibbli li ssir referenza għall-kodiċi fil-bażi ta’ data nazzjonali sabiex tiġi identifikata s-serje li tikkorrespondi (jistgħu jiġu speċifikati l-formoli li jużaw il-kodiċi ta’ referenza nazzjonali). — BREAKS (mhux kodifikat): Dan l-attribut jipprovdi deskrizzjoni ta’ l-interruzzjonijiet u l-bidliet kbar maż-żmien fil-ġbir, kopertura ta’ l-irapportar u l-kompilazzjoni tas-serje. Fil-każ ta’ interruzzjoni, huwa mixtieq li jiġi ddikjarat il-punt kemm id-data l-ġdida u dik antika jistgħu jitqiesu komparabbli (sa 350 karattru). Taqsima 2.3 Attributi fuq livell ta’ osservazzjoni Obbligatorju: — OBS_STATUS (lista tal-kodiċi: CL_OBS_STATUS): Il-BĊN jirrapportaw valur ta’ status ta’ osservazzjoni mehmuż ma’ kull osservazzjoni skambjata. Dan l-attribut huwa obbligatorju u għandu jiġi pprovdut ma’ kull trasmissjoni ta’ data għal kull osservazzjoni individwali. Meta l-BĊN jirrevedu l-valur ta’ dan l-attribut, jiġi trasmess mill-ġdid is-sinjal indikattiv kemm tal-valur ta’ osservazzjoni (anki jekk mhux mibdul) kif ukoll ta’ l-istatus il-ġdid ta’ osservazzjoni. Il-lista taħt tispeċifika l-valuri mistennija (skond il-ġerarkija miftehma) għal dawn l-attributi għall-għan ta’ dawn l-istatistiċi: ‘A’ = valur normali, ‘B’ = valur ta’ l-interruzzjoni, ‘M’ = id-data ma teżistix (għal data mhux applikabbli) (10), ‘L’ = id-data teżisti iżda ma ġietx miġbura (11), ‘E’ = stima tal-valur, ‘P’ = valur proviżorju (dan l-attribut jista’ jintuża, b’mod partikolari, ma’ kull trasmissjoni ta’ data li tirreferi għall-aħħar osservazzjoni) (12). — Jekk osservazzjoni tista’ tikkwalifikata b’żewġ karatteristiċi, għandha tiġi rrapportata l-aktar waħda importanti. Jekk, bħala eżempju, osservazzjoni tkun kemm valur proviżorju u r-riżultat ta’ stima, tingħata prijorità għall-karatteristika ‘stima’, u tintuża l-marka indikattiva ‘E’. Kondizzjonali: — OBS_CONF (lista tal-kodiċi: CL_OBS_CONF): Jekk BĊN jixtieq jagħmel differenza bejn l-istatus tal-konfidenzjalità ta’ osservazzjoni speċifika waħda jew aktar, jista’ juża l-attribut OBSERVATION CONFIDENTIALITY. Il-valur ta’ dan l-attribut (jekk preżenti) jista’ jiġi modifikat meta tiġi trasmessa d-data mill-mittent ta’ l-informazzjoni. — OBS_PRE_BREAK (mhux kodifikat): Dan l-attribut fih il-valur ta’ qabel l-interruzzjoni, li huwa field numerika bħall-osservazzjoni. Dan jiġi pprovdut meta sseħħ interruzzjoni tas-serje. — OBS_COM (mhux kodifikat): Dan l-attribut jista’ jintuża sabiex jipprovdi kummenti testwali fil-livell ta’ osservazzjoni (eż. deskrizzjoni ta’ l-istima jew suppożizzjoni magħmula għal osservazzjoni speċifika minħabba nuqqas ta’ data, filwaqt li tiġi spjegata r-raġuni għal osservazzjoni mhux normali possibbli jew jingħataw dettalji ta’ bidla fis-serje temporali rrapportati). Id-data ta’ aġġustamenti tal-flussi għandha tiġi rrapportata, jekk disponibbli, fir-rigward ta’ indikaturi Nri 17, 19, 21, 24 u 26. Aġġustamenti tal-flussi jirreferu għall-valutazzjonijiet mill-ġdid tal-prezz, kanċellazzjonijiet, żvalutazzjonijiet u klassifikazzjonijiet mill-ġdid. Sezzjoni 3. Politika ta’ reviżjoni Il-BĊN jista’ jkollhom jirrevedu d-data rrapportata. Japplikaw il-prinċipji ġenerali li ġejjin: — matul it-tramissjonijiet kollha tad-data annwali regolari, flimkien mad-data ta’ l-aktar sena reċenti, jistgħu jintbagħtu kemm reviżjonijiet ‘ordinarji’ (iġifieri reviżjonijiet għad-data tas-sena ta’ qabel) u reviżjonijiet‘storiċi’; — f’każijiet eċċezzjonali, matul is-sena, jistgħu jiġu aċċettati reviżjonijiet storiċi li jtejjbu b’mod sinifikanti l-kwalità tad-data; — fil-każ ta’ reviżjonijiet sinifikanti, għandhom jingħataw noti ta’ spjega lill-BĊE. Appendiċi 3 TABELLA 1 Data ta’ l-istokks Kodiċi serjali għal indikaturi finanzjarji strutturali Indikaturi 1. Qasam domestiku 2. Pajjiżi oħra taż-ŻEE 3. Barra ż-ŻEE IK Korporazzjonijiet ta’ l-assigurazzjoni u fondi tal-pensjoni IK IK Total Korporazzjonijiet ta’ l-assigurazzjoni Fondi tal-pensjoni Numru ta’ impjegati ta’ l-IK S1 Numru ta’ fergħat ta’ l-IK S2 S3 S4 Numru ta’ sussidjarji ta’ l-IK S5 S6 Indiċi Herfindahl għal assi totali ta’ l-IK (CR5) S7 Sehem ta’ l-akbar 5 IK f’assi totali S8 Assi totali (8 13) S9* S10 S11 Assi totali tal-fergħat S12 S13 Assi totali tas-sussidjarji S14 S15

TABELLA 2 Data ta’ aġġustament Kodiċi serjali għal indikaturi finanzjarji strutturali Indikaturi 1. Qasam domestiku 2. Pajjiżi oħra taż-ŻEE 3. Barra ż-ŻEE IK Korporazzjonijiet ta’ l-assigurazzjoni u fondi tal-pensjoni IK IK Total Korporazzjonijiet ta’ l-assigurazzjoni Fondi tal-pensjoni Klassifikazzjonijiet mill-ġdid u aġġustamenti oħra Assi totali S16 S17 S18 Assi totali tal-fergħat S19 S20 Assi totali tas-sussidjarji S21 S22 Aġġustamenti oħra ta’ valutazzjoni mill-ġdid Assi totali S23 S24 S25 Assi totali tal-fergħat S26 S27 Assi totali tas-sussidjarji S28 S29 Għal pre-ins u l-Greċja qabel l-2001, il-kodiċi N huwa wżat għall-‘munita tad-denominazzjoni’ fl-aħħar dimensjoni tal-kodiċi tas-serje minflok E.

(1) Dan il-varjabbli huwa miġbur ukoll mill-Eurostat iżda wara perjodu ta’ żmien twil. Il-Eurostat juża d-definizzjoni li ġejja għal unità lokali ‘An enterprise or part thereof (e.g. a workshop, factory, warehouse, office, mine or depot) situated in a geographically identified place. At or from this place economic activity is carried out for which — save certain exceptions — one or more persons work (even if only part-time) for one and the same enterprise.’ Cf. Eurostat, Methodological manual for statistics on credit institutions, verżjoni 1.8, Diċembru 2001, pp. 11 u 23. Dan il-manwal huwa disponibbli fuq talba mingħand il-Eurostat, għalkemm bl-Ingliż biss.

(2) Dan l-indikatur huwa miġbur ukoll mill-Eurostat, li juża d-definizzjoni li ġejja: ‘The number of persons employed is defined as the total number of persons who work in the observation unit (inclusive of working proprietors, partners working regularly in the unit and unpaid family workers), as well as persons who work outside the unit who belong to it and are paid by it (e.g. sales representatives, delivery personnel, repair and maintenance teams). It includes persons absent for a short period (e.g. sick leave, paid leave or special leave), and also those on strike, but not those absent for an indefinite period. It also includes part-time workers who are regarded as such under the laws of the country concerned and who are on the pay-roll, as well as seasonal workers, apprentices and home workers on the pay-roll. The number of persons employed excludes manpower supplied to the unit by other enterprises, persons carrying out repair and maintenance work in the enquiry unit on behalf of other enterprises, as well as those on compulsory military service. Unpaid family workers refer to persons who live with the proprietor of the unit and work regularly for the unit, but do not have a contract of service and do not receive a fixed sum for the work they perform. This is limited to those persons who are not included on the payroll of another unit as their principal occupation. Note: In order to check the comparability of data, it is necessary to indicate whether voluntary workers have been included under this heading or not. [Commission Regulation (EC) No. 2700/98 concerning the definitions of characteristics for structural business statistics, Code 16110]. Comments: The allocation on enterprise level has to be assured by means of a distribution key in the case of enterprise groups (managing directors have to be included; not employed agents have to be excluded). The number of persons employed is measured as an annual average.’ Cf. Eurostat, Methodological manual for statistics on credit institutions, verżjoni 1.8, Diċembru 2001, p. 34.

(3) Madankollu, fir-Regolament BĊE/2001/13, issir eċċezzjoni waħda li tippermetti r-rapportar tad-data tal-bilanċ konsolidat għal gruppi ta’ istituzzjonijiet ta’ kreditu (eż. il-każ tal-Rabobank fl-Olanda).

(4) Għal dan l-indikatur, is-settur SEK 95 korrispondenti huwa S. 125a. Is-‘SEK 95’ hija s-Sistema Ewropea tal-Kontabilità 1995, li tinsab fl-Anness A għar-Regolament tal-Kunsill (KE) Nru 2223/96 tal-25 ta’ Ġunju 1996 dwar is-sistema Ewropea tal-kontabilità nazzjonali u reġjonali fil-Komunità, ĠU L 310, 30.11.1996, p. 1.

(5) ĠU L 228, 16.8.1973, p. 3. Direttive kif emendata l-aħħar bl-Att ta’ l-Adeżjoni ta’ l-2003.

(6) ĠU L 63, 13.3.1979, p. 1. Direttive kif emendata l-aħħar bl-Att ta’ l-Adeżjoni ta’ l-2003.

(7) Għal dan l-indikatur, is-settur SEK 95 korrispondenti huwa S. 125b.

(8) L-attributi huma kunċetti statistiċi li jfornu lill-utent b’informazzjoni addizzjonali kkodifikata (eż. l-unità tal-kejl) u mhux ikkodifikata (eż. il-metodu ta’ kompilazzjoni) fir-rigward tad-data skambjata. ‘Obbligatorju’ tapplika għall-attributi li għalihom, l-isħab kollha jkunu jafu l-valuri. ‘Kondizzjonali’ tapplika għall-attributi li huma ddefiniti biss jekk ikunu magħrufin fl-istituzzjoni li tirrapporta (eż. ids tas-serje domestika) jew kull meta jkunu relevanti (eż. kompilazzjoni, interruzzjonijiet). Il-valuri ta’ l-attributi għandhom jiġu skambjati biss meta jiġu stabbiliti għall-ewwel darba jew meta jiġu mibdulin. L-istatus ta’ osservazzjoni biss huwa preżenti f’kull skambju, mehmuż ma’ kull osservazzjoni.

(**) Il-bidliet għandhom jiġu kkommunikati lill-qasam tan-negozju tal-BĊE responsabbli permezz ta’ fax/e-mail.

(9) Il-BĊE jirreferi għad-Direttorat Ġenerali Statistiċi tal-BĊE.

(10) Meta, minħabba l-prattiċi tas-suq lokali jew tal-qafas legali, serje temporali (jew parti minnha) ma tkunx applikabbli, (il-fenomenu bażi ma jkunx jeżisti), jiġi rrapportat valur nieqes (‘-’) bi status ta’ osservazzjoni ‘M’.

(11) Meta, minħabba l-kundizzjonijiet statistiċi lokali, ma tiġix miġbura data għal serje temporali jew f’dati speċifiċi jew għat-tul totali tas-serje temporali (il-fenomenu ekonomiku bażi jeżisti iżda mhuwiex immonitorjat b’mod statistiku), jiġi rrapportat valur nieqes (‘-’) bi status ta’ osservazzjoni ‘L’ f’ kull perjodu.

(12) Dawn l-osservazzjonijiet jieħdu valuri definiti (status ta’ osservazzjoni ‘A’) f’fażi aktar tard. Il-valuri riveduti l-ġodda jissostitwixxu l-osservazzjonijiet proviżorji ta’ qabel.

(13) Għal pre-ins u l-Greċja qabel l-2001, il-kodiċi N huwa wżat għall-‘munita tad-denominazzjoni’ fl-aħħar dimensjoni tal-kodiċi tas-serje minflok E.